 („Službeni vjesnik“, br. 50/24)

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DVOR**

**OPĆINSKO VIJEĆE**

KLASA: 350-03/24-07/05

URBROJ. 2176-8-02-24-01

Dvor, 27. lipnja 2024.

Na temelju članka 109. i 113. Zakona o prostornom uređenju (»Narodne novine«, broj 153/13, 65/17, 114/18, 39/19, 98/19 i 67/23), članka 40. Statuta Općine Dvor („Službeni vjesnik“, broj 7/21, 41/24), Odluke o izradi IV. izmjena i dopuna Prostornog plana uređenja Općine Dvor („Službeni vjesnik“, broj 70/23 i 101/23), Općinsko vijeća Općine Dvor na svojoj 26. sjednici održanoj dana 27. lipnja 2024. godine d o n o s i

**ODLUKU**

**o izmjeni i dopuni Odluke o donošenju**

**Prostornog plana uređenja Općine Dvor**

Članak 1.

U Odluci o donošenju Prostornog plana uređenja Općine Dvor („Službeni vjesnik“, broj, 07/07, 13/11, 19/18, 46/22) u članku 1. dodaju se stavci 13. i 14:

„(13) Donose se IV. izmjene i dopune Prostornog plana uređenja Općine Dvor, koje je izradila tvrtka CPA – Centar za prostorno uređenje i arhitekturu d.o.o. iz Zagreba.

(14) IV. izmjene i dopune Prostornog plana uređenja Općine Dvor sastoje se od:

I. TEKSTUALNI DIO

Odredbe za provedbu Plana

II. GRAFIČKI DIO

 2. Infrastrukturni sustavi (izmjene i dopune) mj. 1:25.000

III. PRILOZI PLANA

- Obrazloženje

- Popis sektorskih dokumenata i propisa koji su poštivani u izradi Plana

- Zahtjevi i mišljenja javnopravnih tijela i osoba temeljem poziva za dostavu zahtjeva i dostave Odluke o izradi IV. izmjena i dopuna PPUO Dvor, sukladno članku 90. Zakona o prostornom uređenju (NN 153/13, 65/17, 114/18, 39/19, 98/19 i 67/23)

- Evidencija postupka izrade i donošenja Plana

- Sažetak za javnost

**II. ODREDBE ZA PROVEDBU**

Članak

1. U članku 37c. točka 2. Namjena građevine, alineja 1. na kraju se dodaje tekst "te različite djelatnosti gospodarenja, oporabe i reciklaže otpada".

(2) U točki 2. iza alineje 1. dodaje se alineja 2.:

"- u građevini bivše tvornice podnih pločica na k.č. br. 666/2 k.o. Rujevac je u svrhu obavljanja djelatnosti gospodarenja, oporabe i reciklaže otpada dozvoljena i obrada, odnosno oporaba opasnog otpada (prvenstveno otpadne ambalaže onečišćene opasnim tvarima) kapaciteta do 10 t/dan postupcima R3, R12 i R13 uz sljedeće uvjete:

- postupak R3 uključuje recikliranje/oporabu polimerne ambalaže onečišćene opasnim tvarima uklanjanjem onečišćenja mehaničkom obradom otpada (drobljenje, rezanje, razdvajanje i sl.), kojom se otpadni materijal prerađuje u druge proizvode;

- postupak R12 uključuje postupke prije oporabe, uključujući prethodnu preradu kao što su, među ostalim, sortiranje, drobljenje, usitnjavanje i čišćenje prije podvrgavanja bilo kojem od drugih postupaka;

- postupak R13 uključuje prihvat i privremeno skladištenje otpada sa svrhom obrade/oporabe otpada na lokaciji gospodarenja otpadom;

- potrebno je zadržati oblik i veličine vanjskih gabarita izgrađenih građevina te oblik i veličinu građevne čestice;

- u pogonu za gospodarenje/reciklažu otpada, unutar zatvorene građevine uspostavit će se zaseban prostor za prihvat i privremeno skladištenje otpada (ulazna sirovina) koji će se dalje uobičajenim industrijskim procesima prerađivati u nove materijale i proizvode za tržište (granulat, materijali za izvornu ili drugu svrhu);

- otpad koji nastaje tijekom procesa obrade će se sakupljati u spremnike te odvoziti s lokacije odnosno predavat će se van lokacije na daljnju obradu osobama ovlaštenim za preuzimanje otpada;

- unutar građevine je planiran prostor za prihvat i privremeno skladištenje otpada zapremine do 4.050 m3;

- ukupna količina svih vrsta opasnog i neopasnog otpada, koja se planira u jednom trenutku držati na lokaciji je do 49 t;".

(3) Iza stavka 1. dodaje se stavak 2.:

"(2) Zona gospodarske namjene - proizvodne/pretežito industrijske - Rujevac (I1) označena je na kartografskom prikazu 2. Infrastrukturni sustavi te na kartografskom prikazu 4.13. Građevinska područja naselja – naselje Rujevac, k.o. Rujevac."

**III. PRIJELAZNE I ZAVRŠNE ODREDBE**

Članak

(1) Elaborat „IV. izmjene i dopune Prostornog plana uređenja Općine Dvor“ izrađen je u 6 (šest) izvornika ovjerena pečatom Općinskog vijeća Općine Dvor i potpisom predsjednika Općinskog vijeća Općine Dvor.

(2) Dva primjerka izvornika elaborata iz stavka 1. ovog članka čuvaju se u Jedinstvenom upravnom odjelu Općine Dvor.

(3) Po jedan izvornik elaborata iz stavka 1. ovog članka zajedno s ovom Odlukom dostavlja se:

- Ministarstvu prostornoga uređenja, graditeljstva i državne imovine;

- Upravnom odjelu za prostorno uređenje, graditeljstvo i obnovu Sisačko-moslavačke županije,

- Javnoj ustanovi Zavodu za prostorno uređenje Sisačko-moslavačke županije,

- pismohrani Općine Dvor.

(4) Uvid u IV. izmjene i dopune Prostornog plana uređenja Općine Dvor moguće je obaviti u Jedinstvenom upravnom odjelu Općine Dvor, Upravnom odjelu za prostorno uređenje, graditeljstvo i zaštitu okoliša Sisačko-moslavačke županije u Sisku i na službenoj mrežnoj stranici Općine Dvor: www.dvor.hr.

Članak

 Odbor za statut i poslovnik Općinskog vijeća Općine Dvor utvrdit će i objaviti pročišćeni tekst Prostornog plana uređenja Općine Dvor.

Članak 4.

Ova Odluka stupa na snagu osmog dana od dana objave u "Službenom vjesniku”, službenom glasilu Općine Dvor.

 PREDSJEDNIK OPĆINSKOG VIJEĆA:

Stjepan Buić, v.r.